钦定古今图书集成/明伦汇编/氏族典/第387卷 > 李怀仙
## 钦定古今图书集成/明伦汇编/氏族典/第387卷 > 李怀仙

按《唐书李怀仙传》：“怀仙，柳城胡也。世事契丹，守营州，
禄山以为裨将。朝义弑立，以怀仙为幽州节度使。朝
义败，将趋范阳，中人骆奉先间遣镌说，怀仙遂降，使
其将李抱玉以兵三千戍范阳。朝义至，抱玉闭关不
纳，乃缢死，斩其首，因奉先以献仆固怀恩即表怀仙
为幽州卢龙军节度使，迁检校兵部尚书。怀恩反，边”
羌挐战不解，朝廷方勤西师，故怀仙与田承嗣、薛嵩、
张忠志等得招还散亡，治城邑甲兵，自署文武将吏，
私贡赋，天子不能制。大历三年，麾下朱希彩、朱泚泚
弟滔谋杀怀仙，族其家。